Alpinizmi në Kosovë

Alpinizmi në Kosovë përfshin aktivitetet malore si ecjet, ngjitjet sportive, bjeshkatarinë dhe nganjëherë ski-alpinizmin, sidomos në vargmalet e Bjeshkëve të Nemuna dhe Sharrit. Një nga majat më të njohura është Gjeravica, me lartësi prej 2,656 metra mbi nivelin e detit, që gjendet në pjesën perëndimore të Kosovës, në komunën e Deçanit / Junikut. Kjo maje është konsideruar si pika më e lartë në territorin Kosovës që përdoret në praktikën turistike dhe alpinistike.

Në Kosovë ekzistojnë klube alpiniste që janë aktive në organizimin e ngjitjeve, shtegtimit dhe trajnimeve. Për shembull, Klubi Alpin ‘Dardania’ u themelua në fund të vitit 2013 dhe ka si qëllim zhvillimin e alpinizmit në Kosovë, duke përfshirë shënimin e shtigjeve, organizimin e aktiviteteve për anëtarë dhe trajnimin e të rinjve. Edhe Shoqata Bjeshkatare Alpiniste “Rrasa e Zogut” e Junikut është aktive dhe ka organizuar aktivitete të ndryshme alpinistike për komunitetin lokal.

Qendra e skijimit Brezovica, në Malet e Sharrit, është gjithashtu një vend me rëndësi për aktivitete malore. Ajo është qendër kryesore dimërore për skijim, por verët aktivizohet për ecje, hiking dhe aktivitete turistike malore. 

 Shiko edhe 

 Alpinizmi në Shqipëri

 Referime 

Kategoria:Turizmi në Kosovë
Kategoria:Alpinizëm